title: Rocabarraigh
text: Rocabarraigh (Rockall e saozneg) a zo ur garreg er Meurvor Atlantel, er gwalarn da Iwerzhon, etre ar vro-se, Enez ar Skorn ha Bro-Skos, ha brudet gant ar sach-blev zo bet etre Breizh-Veur hag Iwerzhon abalamour dezhi, pe gentoc'h d'ar pinvidigezhioù a soñjed a c'hallfe bezañ e goueled ar mor en-dro dezhi. Arc'het eo ar mor tro-dro gant ar Rouantelezh-Unanet, Iwerzhon, Island ha Danmark (en anv Inizi Faero).
  
  27 metr ledander ha 22 vetr uhelder zo d'ar garreg. Ne c'hall den bevañ eno evel-just.
  
  Kontet e vez a-wechoù e-touez an Inizi Gall, met gwall bell emañ an hini dostañ, Hiort (anvet "Saint Kilda" e saozneg). Meret eo ar garreg gant ar Rouantelezh-Unanet ha stag eo ouzh an Inizi Gall Diavaez evit a sell ar velestradurezh.
  
  Inizi Gall